Vantaan käräjäoikeus Vanda tingsrätt

5.9.2005	1(6)

Oikeusministeriö
Lainvalmisteluosasto PL 25
00023 Valtioneuvosto
a't	ctLN-Z.)\
3 cc I	I&QR
Vantaan käräjäoikeuden lausunto

Lausunto koskee oikeusministeriön työryhmämietintöä 2005:7 (Oikeuden-käynnin julkisuus yleisissä tuomioistuimissa)
Yleistä:
Ehdotuksen mukaan luovutaan juttutyyppeihin perustuvasta sääntelystä ja siirrytään asiakohtaisiin ratkaisuihin. Käräjäoikeuden mielestä tämä antaa tervetullutta joustoa oikeudenkäynnin ja oikeudenkäyntiasiakirjoj en julkisuutta koskevissa ratkaisuihin.

Seuraavassa käräjäoikeus kiinnittää huomiota ehdotuksen joihinkin keskeisiin kohtiin, jotka käräjäoikeuden mielestä vaativat jatkovalmistelussa huomiota.

Lainsäädäntösystematiikasta:
Tuomioistuimen on edelleen sovellettava asiakirjojen julkisuuden osalta kahta lakia: ehdotettua lakia oikeudenkäynnin julkisuudesta yleisissä tuomioistuimissa ja lakia viranomaisten toiminnan julkisuudesta, jota ei tässä yhteydessä esitetä muutettavaksi. Tämä aiheuttaa lain soveltamisessa ongelmia.Siksi olisi syytä harkita uuden lain viittaussäännösten selkeyttä-mistä. Ehdotuksessa ei nyt viitata lainkaan lakiin viranomaisten toiminnan julkisuudesta, vaikka esimerkiksi 8 §:ssä tarkoitettaneen lähinnä tuota lakia, kun siinä viitataan muussa laissa salassa pidettäväksi säädettyihin tietoihin. Ainakin tässä kohdassa lakitekstissä voisi viitata mainittuun lakiin.

Oikeudenkäyntien taltiointi:
Työryhmän ehdotuksen 17 §:n mukaan lähtökohtana on oikeudenkäyntien televisiointi ja muu tallentaminen. Vaikka ehdotuksen 17 §:n 2 momentti sisältää laajat mandollisuudet sille että tallentamista ei oikeudenkäynnin kestäessä sallittaisi, tulisi lakitekstissä lähtökohtana olla että taltiointi voidaan sallia vain erityisestä syystä.

Ehdotuksessa tekstissä ja 17 §:n otsikossa käytetty termi "taltiointi" on sinänsä epätarkka. Taltiointia ei ole oikeudenkäynnin välittäminen istunto-salin ulkopuolelle suorana lähetyksenä, vaan kysymys siinä on siirtämisestä
Käyntiosoite / Besöksadress	Postiosoite / Postadress	Puhelin, telekopio ja sähköpostiosoite / Telefon, telefax och e-mailadress
Kielotie 21 / Konvaljvagen 21	PL / PB 194	010 3645 200 vaihde / telefonväxel
VANTAA / VANDA	01301 VANTAA / VANDA	010 3645 399 telekopio / telefax vantaa.ko@om.fi

Vantaan käräjäoikeus Vanda tingsrätt

5.9.2005	2(6)

teknisin menetelmin, niinkuin ehdotuksessa myös mainitaan, tai lähettämisestä.

Voimakkain tapa välittää oikeudenkäynti on sen suora televisionti. Käräjäoikeuden mielestä varsinkin televisioinnin on oltava poikkeuksellinen menettely.

Mikäli lainkohta kirjoitetaan edelleWn samalla tavalla kuin ehdotuksessa, olisi haittana mainittava myös tuomioistuimen jäsenten, varsinkin puheen-johtajan, työlle koituva haitta oikeudenkäynnin aikana.

Varsinkin isoissa jutuissa televisionti ja muukin suora lähettäminen saattaa vaarantaa oikeudenkäynnin keskittämisen. Mikäli asiassa myöhemmin kuultavat todistajat seuraavat oikeudenkäyntiä ennen kuulemistaan, voi tämä vaikuttaa heidän lausumiinsa. Tässä ollaan lähellä ristiriitaa oikeudenkäymiskaaren 17 luvun 33 a §:n mukaisen todistajien erillään kuulemisen periaatteen kanssa.

Lisäksi on huomattava, että todistajan kuuleminen voi vaikeutua oikeuden-käynnin lähettämisestä, jolloin todistajankertomus hermostumisen tai muun syyn takia vääristyy. Puheenjohtajalla tulee olla mandollisuus olla sallimatta lähettämistä, vaikka asianosaiset tai todistaja itsekään eivät osaa kiinnittää huomiota tähän ongelmaan.

Ongelmia voi aiheuttaa myös istunnon puheenvuorojen välittäminen äänenä salin ulkopuolelle, esimerkiksi toimittajien käyttöön, (ks. HS 20.8.05, ohessa). Äänen kuuntelumandollisuutta ei voitane rajoittaa vain toimittajille ja jos sen kuunteleminen on mandollista myös vuoroaan odottaville todistajille, ollaan taas edellä kerrottujen ongelmien edessä. Menettely kuulunee prosessinjohdon ratkaisujen piiriin mutta ehdotuksen peruste-luissa voi olla syytä käsitellä ongelmaa.

Asiakirjojen julkisuus:
Ehdotuksen mukaan asiakirjojen julkisuus olisi riippuvainen niiden luonteesta eikä suoraan oikeudenkäynnin julkisuudesta. Käräjäoikeuden mielestä on hyvä että näin lisätään tuomioistuimen harkintavaltaa ja salassapitomääräräysten joustavuutta. Samoin harkintavaltaa lisäisi 8 §:n periaate, jonka mukaan siinä mainittujen asiakirjojen salassapito edellyttäisi muun lain salassapitomääräyksien lisäksi myös haittaa kunkin asiakirjan osalta. Kuitenkin eriyttäminen voi aiheuttaa ongelmia, kuten seuraavassa kappaleessa turvapaikanhakijoiden osalta on pohdittu.

Henkilöllisyyden ilmoittamatta jättäminen:
Turvapaikanhakijoiden osalta on ilmeisesti ollut tarkoitus saada suojaa sille etteivät esim. lähtömaan viranomaiset pääse tietämään sitä että henkilö on otettu säilöön turvapaikanhakijana Suomessa. Tämä edellyttää käräjäoikeuden käsityksen mukaan sitä että dianriin tehdään jutun kohdalle
Kayntiosoite / Besöksadress	Postiosoite / Postadress	Puhelin, telekopio ja sähköpostiosoite / Telefon, telefax och e-mailadress
Kielotie 21 / Konvaljvagen 21	PL / PB 194	010 3645 200 vaihde / telefonväxel
VANTAA / VANDA	01301 VANTAA / VANDA	010 3645 399 telekopio / telefax vantaa.ko@om.fi

Vantaan käräjäoikeus Vanda tingsrätt

5.9.2005	3(6)

salainen-merkintä niin kuin esim. eräissä telepakkokeinoissa. Telepakkokeinoissa merkintä tarkoittaa kuitenkin sitä että koko asia jää salaiseksi. Jos säilöönotoissa on tarkoitus määrätä vain diaaritiedot, on rikosasioiden Sakari järjestelmän juttukohtaisen merkinnän oltava toinen kuin "Salainen", joka siis tarkoittaa koko asian salassapitoa ehdotuksen 4 §:n 2 momentin mukaisen määräajan.

Mikäli säilöönoton asiakirjat eivät ole salaisia, niinkuin ehdotuksen mukaan on mandollista, on huolehdittava siitä että salassa pitoa ei voi kiertää pyytämällä kaikkien säilöönottoasioiden diaarinumerot ja pyytää tämän jälkeen näiden asioiden asiakirjat, joista säilöönotettujen nimet ovat nähtävissä. Ehdotetussa muodossa diaarisalaisuus ei välttämättä merkitse säilöönotetun kannalta sitä suojaa kuin on tarkoitettu. Tähän viittaa myös maininta (ehdotuksen s. 124), jonka mukaan perustiedot voivat olla salaisia mutta ratkaisu ei.

Vertailun vuoksi salaiset pakkokeinot on ohjeistettu Sakari-järjestelmässsä niin ettei pakkokeinoasioiden lukumäärääkään käräjäoikeudessa ilmoiteta.

Asianomistajan suojaamiseen liittyvät asiat poikkeavat edellisistä siten että niissä on enemmän asianosaisia. Tämä tarkoittaa myös ratkaisujen ja oikeudenkäyntiasiakirjojen laajempaa jakelua, jolloin riski asianomistajan nimen paljastumiselle lisääntyy. Tämän vuoksi voi olla tarpeen, että näissä
asioissa ratkaisut ja asiakirjat määrätään salaisiksi muita asioita helpommin.

On myös harkittava vaihtoehtoa, jossa asianomistajasta tai turvapaikanhakijasta vain nimi salataan ratkaisussa ja oikeudenkäyntiasiakirjoissa. Tämä ilmeisesti sopisi tilanteeseen, jossa 23 §:n 3 momentin mukaisesti voidaan asianomistajan tai turvapaikanhakijan henkilöllisyys voidaan pitää salassa.

Pakkokeinoasioiden julkisuus:
Käräjäoikeuden käsityksen mukaan ehdotuksen 18 §:n 2 momentti tarkoittaa sitä että pakkokeinoasia on julkinen vain painavasta syystä, jos epäilty on pyytänyt käsittelyä salaiseksi. Säännös on joka tapauksessa epäselvästi kirjoitettu ja, siten kuin käräjäoikeus sen ymmärtää, liian kategorinen eikä sitä ole perusteltu. Ehdotuksen mukaan julkisuutta voi pitää pakkokeinoasioissa poikkeuksellisena. Tähän ei ole käräjäoikeuden mielestä aihetta ilman perustetta.

Taloudelliset ym. tiedot:
Lain viranomaisten toiminnan julkisuudesta 24 §:n 23)-kohdan mukaan salassapidettäviä ovat
Käyntiosoite / Besöksadress	Postiosoite / Postadress	Puhelin, telekopio ja slihköpostiosoite / Telefon, telefax och e-mailadress
Kielotie 21 / Konvaljvagen 21	PL / PB 194	010 3645 200 vaihde / telefonväxel
VANTAA / VANDA	01301 VANTAA / VANDA	010 3645 399 telekopio / telefax vantaa.ko@om.fi

11111ir.._'\
.pPr

Vantaan käräjäoikeus Vanda tingsrätt

5.9.2005	4(6)

asiakirjat, jotka sisältävät tietoja henkilön vuosituloista tai kokonaisvarallisuudesta taikka tuen tai etuuden perusteena olevista tuloista ja varallisuudesta taikka jotka muutoin kuvaavat hänen taloudellista asemaansa

Lainkohtaa on sovellettava ehdotuksen 8 §:n viittaussäännöksen perusteella ja harkittava, onko asiakirjan julkistaminen myös haitallista. Mikäli näin 8 §:n perusteella päätetään asiakirja salassa pidettäväksi, sovellettavaksi tulee myös ehdotuksen 22 §, jonka mukaan

Tämän lain 7 §:n nojalla salassa pidettävän asiakirjan tai 8 §:n nojalla salassa pidettäväksi määrätyn asiakirjan sisältämän tiedon saa ottaa julki-seen ratkaisuun siinä laajuudessa kuin se ratkaisun perustelemiseksi on tarpeellista.

Tässä yhteydessä on syytä kiinnittää huomiota asianosaisen taloudellista tilaa koskeviin tietoihin. Ongelma on lähinnä velkajärjestelyissä ja lasten elatusta koskevissa asiossa.

Velkajärjestelyasioissa päätökset sisältävät kaikki olennaiset hakijan taloudellista tilannetta koskevat tiedot eli hänen tulonsa ja menonsa sekä hänen mandollisen varallisuutensa. Käytännössä tiedot näkyvät selvittäjän maksuohjelmaehdotuksessa, joka liitetään päätökseen. Lain viranomaisten toiminnan julkisuudesta 24 §:n 23)-kohtaa koskeva tulkinta on ollut, että ratkaisu on ollut kokonaan julkinen, koska maksuohjelman mukainen maksuvara on perustunut laskelmaan tuloista ja menoist. Näin on julkiseksi tullut hakijan taloudellinen tilanne kokonaisuudessaan.

Elatusasioissa on samanlaisia ongelmia. Kun on perusteltava elatusavun määrä, on sitä vaikea tehdä ilman asianosaisen taloudellisen tilanteen punnintaa, jolloin taloudellisten tietojen esille tuomista on vaikea välttää.

Terveydentilaan ym. liittyvät arkaluonteiset tiedot
Tähän liittyen oman ongelmansa muodostavat edunvalvonta-asiat, kun maistraatti toimittaa hakemuksen asiassa. Jo hakemus voi sisältää seikkoja, jotka olisi pidettävä salassa ehdotetun 7 §:n tarkoittamassa tapauksessa eli kun on kysymys asianosaisen terveydentilaa koskevista seikoista. Kun viranomaisen laatima hakemus on lähtökohtaisesti julkinen, on tuomioistuimella rajalliset mandollisuudet määrätä hakemuksessa kerrottuja tietoja salassa pidettäviksi.

Ohessa päätökset velkajärjestely- ja elastusasiassa sekä hakemus edunvalvonta-asiassa.

Edelläkerrotuista syistä oikeustila on jossain määrin epäselvä, joten 7, 8 ja 22 §:ien perusteluissa olisi syytä antaa tulkinnan ohjausta, mitkä ratkaisuissa kerrotut tiedot on määrättävä salassa pidettäviksi.
Käyntiosoite / Besöksadress	Postiosoite / Postadress	Puhelin, telekopio ja sähköpostiosoite / Telefon, telefax och e-mailadress
Kielotie 21 / Konvaljvagen 21	PL / PB 194	010 3645 200 vaihde / telefonväxel
VANTAA / VANDA	01301 VANTAA / VANDA	010 3645 399 telekopio / telefax vantaa.ko@om.fi

` uw
Vantaan käräjäoikeus Vanda tingsrätt

5.9.2005	5(6)

8 §:ssä tarkoitettujen tietojen osalta ongelmaa helpottaa se että ehdotuksen mukaan lähtökohta harkinnalle on asianosaisen pyyntö tiedon salassapitoon ja että harkinnassa on otettava huomioon tietojen julkistamisen haitallisuus. Kuitenkin velkajärjestely- ja elatusasioita ratkaistaan runsaasti, joten oikeuskäytännön yhtenäisyyden saavuttamiseksi hallituksen esityksessä voisi esittää suuntaviivoja siitä, milloin edellämainittuja tietoja tyyppi-tapauksissa voi pitää julkisina.

Asiakirjojen julkiseksi tulon ajankohta:
Ehdotuksen 9 §:n 2 momentin mukaan tuomioistuimelle toimitetun oikeudenkäyntiasiakirjan julkiseksi tuloa voidaan siirtää suullisen käsittelyn aloittamiseen. Tällä ei ole suurimmassa osassa rikosasioita merkitystä, kun niissä ei toimiteta valmisteluistuntoa, ja asiakirjojen julkiseksi tulon ajankohta on sama jo lain määräyksen nojalla. Kuitenkin isoissa rikosasioissa valmisteluistuntoa pidetään. Näiden asioiden osalta voisi painottaa sitä että ääntä ja kuvaa, varsinkin liikkuvaa, sisältävän aineiston julkiseksi tuloa voisi siirtää pääkäsittelyyn asti. Tämä siitä huolimatta että 12 §:n 2 momentin mukaan voidaan määrätä nähtäväksi vain tuomioistuimessa. Vahinkoa ja kärsimystä aiheutuu näissä tapauksissa helpommin. Kuvamateriaalin levittäminen voi vaikuttaa myös pääkäsittelyssä annettavaan henkilötodisteluun.

Käräjäoikeus kiinnittää huomiota vielä siihen että rikosasian suullisen valmistelun käsite on epäselvä. Käytännössä järjestetään syyttäjien ja asian-osaisten avustajien kesken neuvotteluja, jotka koskevat pääkäsittelyn käytännön järjestelyjä, kuten aikataulua. Niissä ei käsitellä oikeudenkäynnin kohdetta. Mikäli näitä tilaisuuksia pidetään suullisena valmisteluna, ei ole järkevää että oikeudenkäyntiasiakirjat tulevat julkisiksi niiden pitämisestä lukien. Tämä jäykistäisi laajojen rikosasisoiden käsittelyn suunnittelua.

Asiakirjojen menettelysäännökset :
Pääperiaatteena ehdotuksessa (s. 37) lähdetään siitä että julkisuusratkaisu asiakirjojen osalta tehdään pääsääntöisesti vasta tietoa pyydettäessä. Tämä saattaa aiheuttaa ongelmia eikä välttämättä säästä työtä, niinkuin ehdotuksessa on kerrottu. Mikäli asiakirjaa pyydetään paljon sen jälkeen kun asia on käräjäoikeudessa käsitelty, asian voi joutua ratkaisemaan toinen tuomari kuin pääasian ratkaisija tai samallekin tuomarille asia ei ole enää tuoreessa muistissa. Lisäksi kansliaan tehty asiakirjapyyntö voi tarkoittaa sitä että vanhan asian asiakirjan salassapidon joutuu ratkaisemaan nopeasti.

Sinänsä on selvää että jokaisesta salassapitoon potentiaalisesta asiakirjasta ei ole syytä tehdä salassapitoratkaisua, mutta ehdotuksen perusteluissa on syytä korostaa jutun asiakirjojen alustavaa seulontaa salassapidon kannalta arkistointivaiheessa. Samalla nopeutuu kansliassa sellaisten asioiden asiakirjapyyntöjen täyttäminen, joissa ei ole edes tarvetta harkita asiakirjojen salassapitoa.
Käyntiosoite / Besöksadress	Postiosoite / Postadress	Puhelin, telekopio ja sähköpostiosoite / Telefon, telefax och e-mailadress
Kielotie 21 / Konvaljvagen 21	PL / PB 194	010 3645 200 vaihde / telefonvaxel
VANTAA / VANDA	01301 VANTAA / VANDA	010 3645 399 telekopio / telefax vantaa.ko@om.fi

6(6)

Vantaan käräjäoikeus
Vanda tingsrätt	5.9.2005
Lausunnon on laatinut käräjätuomari Jouko Mynttinen. Sitä on käsitelty tuomarikokouksessa ja johtoryhmässä.
Van t..11a 5 päivänä syyskuuta 2005
Heikki ou aine n laamanni

Käyntiosoite / Besöksadress	Postiosoite / Postadress	Puhelin, telekopio ja sähköpostiosoite / Telefon, telefax och e-mailadress
Kielotie 21 / Konvaljvagen 21	PL / PB 194	010 3645 200 vaihde / telefonvaxel
VANTAA / VANDA	01301 VANTAA / VANDA	010 3645 399 telekopio / telefax vantaa.ko@om.fi